stanford-oval/wikipedia huggingface dataset:
Ontojärvi

| Ontojärvi–Nurmesjärvi |
| --- | --- |
Valtiot:  Suomi 
Paikkakunta:  Kuhmo
Koordinaatit:  64°07′59″N, 29°13′01″E
Vesistöalue ja valuma-alueen tietoja
Laskujoki:  Ontojoki
Järvinumero:  59.911.1.001 
Mittaustietoja
Pinnankorkeus:  159,2 m 
Rantaviiva:  315,9 km 
Pinta-ala:  104,6 km² 
Tilavuus:  0,6 km³ 
Keskisyvyys:  5,76 m 
Suurin syvyys:  29 m 
Valuma-alue:  4 949 km2 
 fiOntojärvi 
Ontojärvi eli Ontonen on järvi Sotkamon reitissä Kuhmon länsiosassa. Se saa vetensä idästä Lentuasta ja Lammasjärvestä sekä luoteesta Vieksinjoen reitiltä. Ontojärvi laskee Ontojokea länteen Isoon-Kiimaseen.
Aiheesta muualla

Pajunen, Hannu: Järvisedimentit kuiva-aineen ja hiilen varastona.  (Tutkimusraportti 160)  Espoo:  Geologinen tutkimuskeskus, 2004.  ISBN 951-690-894-2.  ISSN 0781-4240.  Teoksen verkkoversio (PDF) (viitattu 29.10.2022).
Jokilaakson koulu

Jokilaakson koulu voi tarkoittaa:
Jokilaakson koulu, koulu Liedossa
Jokilaakson koulu, koulu Kokkolassa
Jokilaakson koulu, koulu Porvoossa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jokilaakson koulu”, voi hakea sivunnimihaulla, laajalla sivunnimihaulla tai tekstihaulla.
Jokilaakson sairaala

| Jokilaakson sairaala |
| --- | --- |

Osoite:  Sairaalantie 11 42100 Jämsä
Käyttäjä:  Jokilaakson Terveys Oy
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Jokilaakson sairaala on julkinen aluesairaala, jossa merkittävänä kunnallisten erikoissairaanhoidon ja terveyskeskuspalveluiden tuottajana on 1.9.2010 alkaen toiminut Pihlajalinna Oy:n ja Keski-Suomen hyvinvointialueen yhdessä omistama Jokilaakson Terveys Oy. Jokilaakson Terveys on ensimmäinen yksityisen ja julkisen tahon yhteenliittymä, joka vastaa laaja-alaisesti kunnallisten erikoissairaanhoidon ja perusterveydenhuollon palveluiden tuottamisesta.
Palvelutuotannolle asetetut määrä- ja laatutavoitteet toteutuivat jo ensimmäisen toimintavuoden aikana.  Vuoden 2011 alussa julkisuudessa käyty sappileikkauskohukin kuivui kokoon Valviran todetessa Jokilaakson sairaalassa toimitun asianmukaisesti ja ammattitaitoisesti.
Jämsän kaupunki on todennut myös, että Jokilaakso Terveyden tuottamat kunnalliset palvelut ovat olleet edullisempia kaupungille verrattuna sen omaan tuotantoon.
Keski-Suomen hyvinvointialueen aluehallitus päätti 6. kesäkuuta 2023, ettei Keski-Suomen hyvinvointialue käytä Jämsän Terveys Oy:n kanssa aiemmin sovittua optiokautta palvelujen tuottamisesta. Nykyinen sopimuskausi päättyy 31. elokuuta 2025. Hyvinvointialue tulee suunnittelemaan yhdessä Jämsän kaupungin, sen asukkaiden ja sidoryhmien kanssa alueen palvelut.
Pääministeri Petteri Orpo hallitus julkaisi 16. huhtikuuta 2024 lisäleikkaukset, joiden mukaan Jämsän aluesairaalan yöpäivystys päättyy vuoden 2026 alussa osana valtiontalouden kolmen miljardin euron säästöjä. Keski-Suomen hyvinvointialueen aluevaltuusto päätti kokouksessaan 11. kesäkuuta 2024 alueen palveluverkosta. Aluevaltuusto päätti vähentää vuosien 2024-2030 aikana Jämsän alueellisen osaston paikkamäärää 64:stä 30:een. Erikoissairaanhoidon sairaalatoiminta Jämsässä loppuu. Tavoitteena on näin tehdä säästöjä. Keski-Suomen hyvinvointialue suunnittelee kuitenkin uuden sote-keskuksen rakentamista Jämsään.
Kaunis Sabrina

| Kaunis Sabrina> Sabrina |
| --- | --- |

Ohjaaja:  Billy Wilder
Käsikirjoittaja:   Ernest Lehman  Samuel A. Taylor  Billy Wilder 
Perustuu:  Sabrina Fair -näytelmä
Tuottaja:  Billy Wilder
Säveltäjä:  Friedrich Hollaender
Kuvaaja:  Charles Lang
Leikkaaja:  Arthur P. Schmidt
Tuotantosuunnittelija:  Hal Pereira
Pukusuunnittelija:  Edith Head
Pääosat:   Humphrey Bogart  Audrey Hepburn  William Holden 
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures Netflix
Ensi-ilta:  1954
Kesto:  113 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Audrey Hepburn elokuvassa.
Kaunis Sabrina (Sabrina) on Billy Wilderin romanttinen komedia vuodelta 1954. Sen pääosissa näyttelevät Audrey Hepburn, Humphrey Bogart ja William Holden. Elokuva toi Edith Headille Oscarin parhaasta puvustuksesta.
Elokuvasta on tehty vuonna 1995 uudelleenfilmatisointi Sabrina.
Juoni

Nuori Sabrina (Hepburn) on vauraan amerikkalaisen Larrabeen perheen brittiläisen autonkuljettajan tytär. Hän haaveilee perheen playboy-pojasta Davidistä (Holden), jolla on myös vakavampi bisnesorientoitunut isoveli Linus (Bogart). Sabrina kouluttautuu kokiksi Pariisin hienossa ravintolakoulussa ja palaa kotiin tyylikkäänä ladynä, johon David heti ihastuu. Luokkarajat rikkova romanssi uhkaa romuttaa Davidille kaavaillun avioliiton toisen teollisuussuvun tyttären kanssa. Linus ryhtyy juonikkaisiin vastatoimiin, mutta huomaa lopulta kilpailevansa Sabrinan suosiosta veljensä kanssa.
Näyttelijät

| 0 | 1 | 2 |
| --- | --- | --- |
|  Audrey Hepburn  | … |  Sabrina Fairchild   |
|  Humphrey Bogart  | … |  Linus Larrabee   |
|  William Holden  | … |  David Larrabee   |
|  John Williams  | … |  Thomas Fairchild   |
|  Walter Hampden  | … |  Oliver Larrabee   |
|  Nella Walker  | … |  Maude Larrabee   |
|  Martha Hyer  | … |  Elizabeth Tyson   |
|  Ellen Corby  | … |  neiti McCardle   |
|  Marcel Hillaire  | … |  kokkikoulun opettaja   |
|  Marcel Dalio  | … |  paroni Fontanel   |
|  Francis X. Bushman  | … |  herra Tyson   |
Tuotanto

Elokuvassa toistuvia romanttisia musiikkiteemoja ovat Richard Rodgersin ja Lorenz Hartin sävelmä ”Isn't It Romantic?” sekä Louiguyn säveltämä ja Edith Piafin sanoittama La Vie en rose.
Vastaanotto

Kaunis Sabrina sai kuusi Oscar-ehdokkuutta, joista Edith Head palkittiin parhaasta puvustuksesta.
Mikael Fränti kirjoitti Helsingin Sanomissa elokuvan televisioesityksen alla vuonna 1989, että Kaunis Sabrina on mielenkiintoisempi elämänmuodon peilinä kuin romanttisena tuhkimotarinana. Se kertoo piireistä, joissa raha ja liikevoitto määrittelevät avioliiton. Hän näki Wilderin tavoittelevan elokuvassa oppi-isänsä Ernst Lubitschin tyyliä.
Aiheesta muualla

Kuvia tai muita tiedostoja aiheesta Kaunis Sabrina Wikimedia Commonsissa
Kaunis Sabrina Elonet.
Kaunis Sabrina Internet Movie Databasessa (englanniksi)
Nürburgringin 6 tunnin ajo

|  Nürburgringin 6 tunnin ajo |
| --- | --- |
 Nürburgringin moderni GP-rata.
Rata:  Nürburgring
Ensimmäinen tapahtuma:  Nürburgringin 1000 kilometrin ajo 1953
Nürburgringin 6 tunnin ajo (aiemmin Nürburgringin 1000 kilometrin ajo) on Nürburgringilla ajettava urheiluautojen kestävyysajo, jolla on pitkä ja kunniakas historia. Ensimmäinen 1 000 kilometrin kilpailu ajettiin vuonna 1953 nimellä ADAC-1000. Kilpailu on kuulunut World Sportscar Championship -sarjaan. Vuodesta 2015 alkaen kilpailu on kuulunut FIA WEC -sarjaan.
Historia

Nordschleifella ajettiin prototyyppien kilpailuja vuodesta 1953 siihen saakka, kunnes uusi GP-Strecke -rata valmistui vuonna 1984. Osanottajia kilpailussa oli varsinkin 1960-luvulla ja 1970-luvun alussa monista maista, myös Suomesta. Vuoden 1970 harjoitusajoissa AAW Racing Team -tallin ajaja Hans Laine sai surmansa Porsche 908 type 2:n ohjaimissa Döttinger-Höhe -suoralla auton suistuttua radalta ja sytyttyä palamaan tämän jälkeen.
Omfale

Johann Heinrich Tischbein, Yksityiskohta teoksesta Herkules ja Omfale, 1754
Omfale (m.kreik. Ὀμφάλη) oli kreikkalaisessa mytologiassa jokijumala Iardanoksen tytär ja Lyydian kuninkaan Tmoloksen puoliso. Sen jälkeen kun härkä oli puskenut hänen miehensä kuoliaaksi, hän jatkoi maan kuningatarhallitsijana.
Tunnetuksi Omfalen tekee kuitenkin yhteys Herakleen kanssa. Kreikkalaisessa mytologiassa toistuu aihe ”tahattomasta” murhasta ja siihen liittyvästä sovitustyöstä, ja kun Herakles hulluuden puuskassa – toisen version mukaan tosin tietoisesti – tappoi Ifitoksen syöksemällä tämän muurin harjalta alas, oraakkeli määräsi hänet palvelemaan orjana lähteestä riippuen joko vuoden tai kolme vuotta ja maksamaan hyvityksen Ifitoksen isälle Eurytokselle parantuakseen teon mukanaan tuomasta sairaudesta. Eurytoksen kieltäydyttyä Herakles myytiin Omfalelle. Tähän orjuuden aikaan ajoittuvat Kalydonin metsästys sekä argonauttien retki noutamaan kultaista taljaa Kolkhiista.
Herakles joutui orjuutensa aikana tekemään naisten töitä ja pukeutumaan naisten vaatteisiin. Kaiken lisäksi Omfale oli pukeutuneena Nemean leijonan taljaan ja piti Herakleen oliivipuista nuijaa käsissään. Kuitenkin tänä samana aikana Herakles rankaisi ryöstelijöitä, jotka piinasivat hänen valtiattarensa maata, sieppasi kerkoopit, tappoi ohikulkijoita maataan kuokkimaan pakottaneen Syleuksen ja tämän tyttären Ksenodoken sekä hautasi Ikaroksen rantaan ajautuneen ruumiin. Lisäksi hän tuhosi Itonin kaupungin ja orjuutti sen Lyydiaa ryöstelleet asukkaat. Tästä kaikesta vaikuttuneena Omfale vapautti Herakleen ja otti hänet miehekseen. Tästä suhteesta syntyi Lamos, Agelaos tai Tyrsenos; heidät kaikki mainitaan yksitellen eri lähteissä syntyneen Omfalen ja Herakleen suhteesta.
Omicron Coronae Borealis

Omicron Coronae Borealis on Pohjan kruunun (lat. Corona Borealis) tähdistössä oleva himmeä tähti, jonka magnitudi on +5,53 ja jonka voi nähdä pimeinä öinä paljaalla silmällä. Tähden vuotuinen parallaksi Maasta katsottuna on 12,08 kulmamillisekuntia, minkä perusteella sen etäisyydeksi on arvioitu noin 270 valovuotta. Tähti liikkuu kohti Aurinkoa säteisliikkeellä -54 km/s.
K0 III -spektriluokaltaan Omicron Coronae Borealis on pitkälle kehittynyt K-tyypin jättiläistähti, joka on käyttänyt vedyn ytimestään ja poistunut pääsarjasta. Tähdellä on yksi vahvistettu kiertolainen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Omicron Coronae Borealis
| --- | --- |
Tähdet:  α CrB, β CrB, γ CrB, θ CrB, ε CrB, δ CrB, ζ2 CrB, τ CrB, κ CrB, ξ CrB, ι CrB, η CrB A, μ CrB, ν1 CrB, σ CrB A, ρ CrB, ν2 CrB, λ CrB, ο CrB, π CrB, υ CrB, R CrB, η CrB B, 23 Her, σ CrB B, S CrB, XO-1
Eksoplaneetat:  ρ CrB b, XO-1 b
Jason Ridge

| Jason Ridge |
| --- | --- |

Henkilötiedot
Aiheesta muualla
IMDb
Jason Ridge (s. 28. joulukuuta 1974) on yhdysvaltalainen homopornonäyttelijä, joka on esiintynyt myös nimellä Jake Lavelle. Hän työskenteli Hot House Entertainmentille ja perusti oman Ridgeline Films -yhtiönsä vuonna 2007. Hän teki esiintymisen The Howard Stern Show'ssa syyskuussa 2007. Hän on voittanut kahdesti sekä GayVN- että Grabby-palkinnon.
Vuonna 2010 Ridge otettiin Grabby Awards Wall of Famelle.
Aiheesta muualla

Jason Ridge Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jason Ridge
Käännös suomeksi
Johtaja (sarjakuvahahmo)

| Johtaja |
| --- | --- |
 Johtaja Bill Sienkiewiczin maalauksessa.
Luoja(t):  Stan Lee, Steve Ditko
Kustantamo:  Marvel
Ensiesiintyminen:  Tales to Astonish v1 #62
Henkilötiedot
Oikea nimi:  Samuel Sterns
Status:  Aktiivinen
Ryhmäsidokset:  Hulkbusterit
Voimat:  Nero, epätavallisen korkea, gammasäteilystä saatu älykkyys
Suhteet
Sukulaiset:  Philip Sterns (veli, kuollut)
Johtaja (esiintynyt Suomessa myös alkuperäisellä nimellään Leader, oikealta nimeltään Samuel Sterns) on Marvel-kustantamon luoma superroisto ja Hulkin arkkivihollinen. Johtajan ensiesiintyminen oli Tales to Astonish-lehden numerossa 62. Hahmon loivat Stan Lee ja Steve Ditko.
Suomessa johtaja esiintyi ensimmäisen kerran Vihreä Mies Hulk -lehden numerossa 7 (1982).
Vuonna 2009 Johtaja oli listattu sijalle 63 IGN-sivuston laatimassa kautta aikain sata suurinta sarjakuvarikollista.
Historia

Mies, joka myöhemmin tultaisiin tuntemaan nimellä Johtaja, oli kerran nimeltään Samuel Sterns, korkeakouluja käymätön kemiallisella tutkimuslaitoksella työskentelevä mies. Hänen tehtävänään oli siirtää radioaktiivisia materiaaleja maanalaiseen varastoon. Kerran kuitenkin eräät materiaalit räjähtivät, pommittaen Sternsiä gammasäteillä. Sterns selvisi kuitenkin elossa mutta huomasi, että säteily oli muuttanut hänet tavallisesta ihmisestä vihreäihoiseksi, superälykkääksi rikolliseksi, jonka valtavat aivot sijaitsivat pitkän tornimaisen kallon sisällä.
Johtajan päämääränä on maailmanvalloitus. Monituisia kertoja ilkeä nero onkin koettanut vääntää maailman itselleen, mutta useimmin juuri Hulk on seissyt hänen suunnitelmiensa tiellä. Johtaja näkeekin Hulkin ensisijaisena vastustajanaan. Alusta alkaen Johtaja on viritellyt älykkyydellään erilaisia ansoja, jotka väkivahva Hulk on kuitenkin leikiten selvittänyt. Johtaja on myös käyttänyt apunaan muita superrikollisia, kuten Sarvikuonoa ja U-Foeseja. Hulkin viaton tyhmyys ja voimakkaat tunteet ovat jokainen kerta peitonneet Johtajan pirullisen, kylmän järjen.
Jonkin ajan kuluttua gammasäteily Johtajan ruumiissa alkoi kuitenkin vähetä. Ensin tämä luuli kaiken johtuvan pelkästä ylirasituksesta, mutta lopulta Johtajan tajutessa mitä oli tapahtumassa, olikin jo liian myöhäistä. Hänen älykkyytensä oli tiessään ja koneet, kaavat ja tekstit jotka ennen olivat olleet lastenleikkiä, osoittautuivatkin nyt ylivoimaisiksi. Petkuttamalla hän sai kuitenkin tarpeeksi rahaa jotta sai Hulkin (siihen aikaan harmaa) uskomaan, että voisi muuttaa tämän lopullisesti Hulkiksi, vapaana Bannerista.
Siihen aikaan Rick Jones, Hulkin hyvä ystävä oli onnettomien sattumusten kautta päätynyt itsekin Hulkiksi ja Johtaja sai Bannerin avustuksella rakennettua koneen, joka imi gammasäteilyn Jonesista. Tällä kertaa hänen mutaationsa oli hieman erilainen kuin aikaisemmin – ennen niin tornimainen kallo oli poissa ja tilalla oli valtaisa, sienimäinen kallo (kts. kuva).
Hänen värinsä oli myös hieman vaaleamman vihreä mitä ennen. Gammasäteilyn siirto imi kaiken radioaktiivisuuden pois Jonesista ja muodosti samalla Johtajan ja Jonesin välille psyykkisen siteen. Jonesin tyttöystävän Marlo Chandlerin kuoltua side syveni mutta on epävarmaa onko se yhä olemassa.
Muuttunut Johtaja loi valtavan Freeholdin, turvapaikan vainotuille ihmisille Antarktikselle toistaiseksi tuntemattomista syistä. Hulk kuitenkin hyökkäsi paikalle ja tuhosi samalla Johtajan joka ryömi piiloon kuolemaan. Tämä oli kuitenkin oppinut avaruusrotu Ovoideilta miten siirtää tajunta toiseen kehoon (tämän taidon osaa myös Tohtori Doom). Tällä hetkellä Johtaja on elossa ja – jos mahdollista, entistä groteskimman näköinen.
Voimat ja varusteet

Johtajalla on yli-inhimillisen korkeat henkiset kyvyt. Gammasäteilystä johtuneen prosessin seurauksena hän on (teoriassa) kykenevä ymmärtämään ja oppimaan ihmisen käsityskyvyn ylittävällä tavalla. Potentiaalisesti hän on kykenevä oppimaan jokaisen tieteen täydellisesti – vaikka ne eivät sopisikaan hänen kokemusperäänsä.
Hänen kykynsä laskea todennäköisyyksiä ja strategisia skenaarioita on niin korkea että se lähentelee parapsykologiaa (kuudes aisti). Samaten hänen intuitionsa on kehittynyt sille asteelle että kaikenlaiset aavistukset osuvat aina oikeaan. Johtajalla on täydellinen muisti, eikä hän ole unohtanut mitään onnettomuutensa jälkeen.
On esitetty että näillä kyvyillä hänen älykkyytensä on samalla tasolla itsensä Reed Richardsin kanssa. Johtajalla on myös joitain psyykkisiä kykyjä joiden avulla hän pystyy hallitsemaan tahdoltaan heikompia yksilöitä (tosin tämä on hyvin vaikeaa gammasäteilytettyjen olentojen kohdalla).
Hän voi lisäksi suunnata toisiin yksilöihin psyykkisiä iskuja vaikka ei olekaan varmaa ovatko iskut oikeita vai Johtajan luomia heijastumia uhrin mieleen. Johtaja kykenee myös luomaan illuusioita toisten mieleen.
Johtaja on suunnitellut myös useita hienostuneita aseita, kulkuneuvoja, tietokoneita, androideja ja keinotekoisia ihmisolentoja. Hän on huippuluokan geeniteknikko ja radioaktiivisen säteilyn asiantuntija. Hän on rakentanut ainakin yhden avaruusaseman ja luultavasti myös useita avaruusaluksia.
Voimat ja varusteet > Rajoitukset

Huolimatta Johtajan valtavista älyllisistä kyvyistä hänen tehokkuutensa kärsii hänen luonteestaan. Johtaja on ylimielinen ja tietyllä tavalla lapsellinen, tehden hätiköityjä ja vaarallisia päätöksiä jotka uhmaavat hänen älykkyyttään. Tämä ilmenee varsinkin pakkomielteenomaisena tarpeena tuhota Hulk.
Aiheesta muualla

The Leader's Lair -fanisivusto (Arkistoitu – Internet Archive) (englanniksi)
Johtajan toinen esiintyminen Suomessa Herb Trimpen kuvittamana
James Baldwin (kirjailija)

| James Baldwin |
| --- | --- |
 James Baldwin vuonna 1955.
Henkilötiedot
Syntynyt: 2. elokuuta 1924 Harlem, New York
Kuollut: 1. joulukuuta 1987 (63 vuotta) Saint-Paul-de-Vence, Ranska
Kansalaisuus:  Yhdysvallat
Ammatti:  kirjailija
Aiheesta muualla
Löydä lisää kirjailijoitaKirjallisuuden teemasivulta
James Baldwin (2. elokuuta 1924 – 1. joulukuuta 1987) oli yhdysvaltalainen kirjailija, jonka teokset käsittelevät mustien, homojen ja muiden vähemmistöjen asemaa 1950-luvun Yhdysvalloissa. Hänen tunnetuin teoksensa on Mene ja kerro se vuorilla.
Hän kasvoi Harlemissa yhdeksänlapsisessa perheessä. Richard Wright oli alkuvaiheessa hänen idolinsa ja tärkeä tukijansa, mutta Wright loukkaantui, kun Baldwin totesi vuonna 1949 esseessään, että Wrightin ylistetyssä teoksessa Native son ei ollut uskottavia henkilöhahmoja.
Suomennettuja teoksia

Jos tämä katu osaisi puhua, 1975 Otava (alkuteos If Beale Street Could Talk, 1974)
Mene ja kerro se vuorilla, 195x (Go Tell It on the Mountain, 1953)
Sano minulle, milloin juna lähti, 1970 (Tell Me How Long the Train’s Been Gone, 1968)
Toinen maa, 1968 (Another Country, 1962)
Huone Pariisissa, Kirjayhtymä 1964 (Giovanni’s Room, 1956)
Ensi kerralla tulta, Otava 1964 (The Fire Next Time, 1963)
Musta Blues, Kirjayhtymä 1967 (Going to Meet the Man, 1965)
Aiheesta muualla

Kuvia tai muita tiedostoja aiheesta James Baldwin (kirjailija) Wikimedia Commonsissa
Ylen Elävä arkisto: James Baldwin haastattelussa (1964)
Yle Arkivet: James Baldwin besöker Finland och talar om att vara svart i Frankrike och USA (1964)
James Baldwin oli aikaansa edellä. Esittely Pekka Kilpeläisen 2010 väitöskirjasta In Search of a Postcategorical Utopia: James Baldwin and the Politics of "Race" and Sexuality (Postkategorista utopiaa etsimässä: James Baldwin ja "rodun" ja seksuaalisuuden politiikat). kantti.net.
Joachim Fest

Joachim Fest vuonna 2004.
Joachim Clemens Fest (8. joulukuuta 1926 Berliini, Saksa – 11. syyskuuta 2006 Kronberg im Taunus, Saksa) oli saksalainen toimittaja, kirjailija ja historioitsija. Hänet tunnetaan natsi-Saksan asiantuntijana. Vuonna 1973 ilmestyi saksaksi Festin laaja Adolf Hitleristä kertova elämäkerta. Fest on myös useassa teoksessa perehtynyt Hitlerin pääarkkitehdin ja varusteluministerin Albert Speerin elämänvaiheisiin. Hän toimi myös Speerin avustajana tämän kirjoittaessa muistelmiaan. Festin kirjan Der Untergangin pohjalta tehtiin palkittu elokuva Perikato (2004). Joachim Fest teki myös mittavan uran lehtimiehenä, muun muassa kulttuuritoimituksen esimiehenä Frankfurter Allgemeine Zeitung -lehdessä vuosina 1973–1993.
Aiheesta muualla

Joachim Festin muistokirjoitus Helsingin Sanomissa
Ola Okshovd

Ola Okshovd (1872–1960) oli pelimanni Øystre Slidren kylästä Valdresin alueelta Norjasta. Hän muun muassa toimi kuuluisan hardangerviulunsoittajan, Haldor Røynen (1908–1979) opettajana tämän ollessa teini-iässä. Haldor Røyne keskittyi jatkamaan Ola Okshovdin perinnettä kehittäen sivussa myös oman tyylinsä soittaa hardangerviulua.
Okshovd oli aikanaan Øystre Slidren johtava mestaripelimanni, ja häntä verrattiin usein Olav Moeen. 
Hänen pääopettajinaan toimivat sekä hänen isänsä Gullik Okshovd että Jøger Saga Haugen ja Nils Beitohaugen.
Kuten muutkin saman sukupolven pelimannit, oli Okshovd paljon tekemisissä lähikylien soittajien kuten Krødsheradin kylän veljesten A. C. Kleven ja Johan Kleven kanssa.
Okshovd kehitti edelleen useita vanhoja Valdres-perinteen mukaisia kappaleita, muun muassa "Bikkjelåtten"-nimisen springar-kappaleen, jonka hän nimesi uudelleen "Fagerdaleniksi". Hän haki myös oman alueensa ulkopuolisia kappaleita, joita hän sovitti Valdres-perinteen mukaisiksi. Hän sai todennäköisesti musiikillisia vaikutteita Lars Fykerudilta samaan tapaan kuin Olav Moe. Oppilastaan Haldor Røynea hän kutsui sittemmin "pelimanniksi Jumalan armosta".
Okshovd säilytti Øystre Slidren vanhaa perinnettä kehittäessään sitä samalla edelleen. Monet alueen tärkeimmistä hardangerviulukappaleista soitetaan yhä nykyisinkin perinteisesti Ola Okshovdin tyyliin.
Joitakin Ola Okshovdin säveltämiä perinteisiä kappaleita kutsutaan nykyisin Okshovdspringar-nimellä. Musiikkikappaleiden erikoisuutena on niin sanottu epäsymmetrinen 3/4-rytmi, jonka pääiskuja soittaja korostaa jalalla polkien, ja joka voidaan tulkita myös 9/8-rytmiksi.
Onesimos

Onesimos (m.kreik. Ὀνήσιμος, Onēsimos, lat. Onesimus) voi viitata seuraaviin:
Onesimos Byzantionlainen (k. 68 jaa.), Byzantionin piispa n. 54–68
Onesimos (toimi n. 505–485 eaa.), attikalainen vaasimaalari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Onesimos”, voi hakea sivunnimihaulla, laajalla sivunnimihaulla tai tekstihaulla.
Oliphant (yhtye)

Oliphant on vuonna 1995 perustettu suomalainen yhtye, joka esittää keskiaikaista musiikkia. Oliphantin ensimmäinen levy, Deus ad un turnei enpris ilmestyi vuonna 2000. Se saavutti menestystä myös Suomen ulkopuolella. Vuonna 2004 julkaistiin yhtyeen toinen levy Gace Brulé, joka sisälsi ranskalaisen truveerin Gace Brulén säveltämiä kappaleita.
Jäsenet

Uli Kontu-Korhonen
Jonte Knif
Janek Öller
Leif Karlson
Eira Karlson
Diskografia

Deus ad un turnei enpris (2000)
Gace Brulé (2004)
Joie fine (2006)
Aiheesta muualla

Ensembleoliphant.com
Kaukajärvi (järvi)

| Kaukajärvi |
| --- | --- |
 Kaukajärven länsiosa ja Kaukajärven kaupunginosa ilmasta kuvattuna
Valtiot:  Suomi
Maakunnat:  Pirkanmaa‎
Kunnat:  Tampere, Kangasala
Koordinaatit:  61°28′17″N, 23°54′41″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue‎ (35.21)
Laskuoja:  oja Hautalammiin 
Järvinumero:  35.214.1.007 
Mittaustietoja
Pinnankorkeus:  88,3 m 
Rantaviiva:  9,40348 km 
Pinta-ala:  1,42607 km² 
Tilavuus:  0,0169675 km³ 
Keskisyvyys:  11,9 m 
Suurin syvyys:  23,18 m 
Valuma-alue:  11 km² 
 fiKaukajärvi 
Kaukajärvi  on Pirkanmaalla Tampereella Kaukajärvellä ja Vehmaisissa sekä Kangasalla Liutussa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Kaukajärvi on osa Viinikanojan valuma-aluetta. Kaukajärven itäpäässä sijaitsee tunnettu Liutun lähde.